### | | | | --- | --- | | | | | --- | | **Byråd** 27. september 2016 Sagsnr. 710-2016-1640 Dok.nr. 710-2016-321530 Sagsbehandler DPSVE | | 152.                2. budgetopfølgning 2016 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 2.
budgetopfølgning 2016 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet. Hvis der på et budgetområde forventes
færre eller flere udgifter, søges der en tillægsbevilling.

I budgetopfølgningen er der fokus på [adresse]
overholdelse af budgettet til serviceudgifter. Hvis kommunerne samlet set ikke
overholder budgettet til serviceudgifter, skal kommunerne ifølge statens
sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Budgetopfølgningen indledes med en række budgetområder, som
er under observation i forhold til budgetoverholdelse. På observationsområderne
forventes pt. mindreudgifter på 4,35 mio. kr. Der forventes mindreudgifter til
vintertjeneste samt aktivitetsbestemt medfinansiering på sundhedsområdet, mens
der forventes merudgifter til ældreområdet samt udgifter til arbejdsskader. Der
søges ikke tillægsbevilling til observationsområderne på nuværende tidspunkt,
idet Job og Økonomi vurderer, at der er stor usikkerhed om årsresultatet.

I budgetopfølgningen foreslås en række tillægsbevillinger,
så driftsbudgettet samlet set reduceres med netto 18,1 mio. kr.  Udgifterne til
indkomstoverførsler reduceres med 36,4 mio. kr. Budgettet til serviceudgifter
forøges med 1,2 mio. kr., mens der forventes lavere indtægter i form af
statstilskud mv. på i alt 17,1 mio. kr.

Mindreudgifterne vedrører primært udgifter til
indkomstoverførsler på Arbejdsmarkedsudvalgets område. Her foreslås budgetterne
reduceret med 36,6 mio. kr. På landsplan er der ligeledes mindreudgifter til
indkomstoverførsler i 2016. Som en del af økonomiaftalen mellem Regeringen og
KL reduceres kommunernes bloktilskud i 2016 som følge af de lavere udgifter til
indkomstoverførsler. Kommunerne har dog større mindreudgifter end reduktionen i
bloktilskuddet. For Favrskov Kommune er reduktionen i bloktilskuddet væsentligt
lavere end Favrskov Kommunes mindreudgifter. De ændrede vurderinger af
udgifterne til indkomstoverførsler er indarbejdet i budgettet for 2017-20.

I forbindelse med 2. budgetopfølgning er de forventede
udgifter til flygtninge og familiesammenførte vurderet. Det medfører
mer-/mindreudgifter på en række områder, som fremgår under de enkelte udvalgs
områder.

I budgetopfølgningen er de samlede konsekvenser af lov- og
cirkulæreprogrammet fra folketingssamlingen 2015/16 vurderet. På de områder,
hvor de økonomiske konsekvenser af lovændringen kan vurderes på nuværende
tidspunkt, foreslår Job og Økonomi, at kompensationen for lovændringen
indarbejdes i udgiftsbudgettet. Såfremt der er usikkerhed om den økonomiske
konsekvens af lovændringen, indarbejdes kompensationen på en budgetreserve til
senere vurdering.

*Serviceudgifter*

I forhold til det vedtagne budget 2016 er budgettet til
serviceudgifter reduceret med 7,5 mio. kr. i forbindelse med tidligere
budgetopfølgninger mv.

I 2. budgetopfølgning 2016 forøges budgettet til
serviceudgifter med 1,2 mio. kr. På observationsområderne, hvor der ikke søges
tillægsbevilling på nuværende tidspunkt, er der forventede merudgifter til
serviceudgifter på 3,1 mio. kr.

På de områder, hvor der overføres over-/underskud mellem
årene forventede institutionslederne i forbindelse med 1. budgetopfølgning 2016
at anvende 15,8 mio. kr. af de overførte overskud fra tidligere år på 24,4 mio.
kr. I budgettet for 2016 er servicerammen forøget med 10 mio. kr., så
institutionerne har mulighed for at anvende opsparede overskud.
Institutionernes forbrug af opsparede midler påvirker dermed Favrskov Kommunes
samlede serviceudgifter med 5,8 mio. kr. I forbindelse med 3. budgetopfølgning
2016 vil der blive foretaget en ny vurdering af institutionernes årsresultat.

Det samlede forventede merforbrug på serviceudgifterne
udgør 2,6 mio. kr. i 2016 inklusiv tidligere afgivne tillægsbevillinger,
forslag til tillægsbevillinger og budgetomplaceringer i 2. budgetopfølgning
samt forventningsdannelsen i øvrigt. KL forventer, at Favrskov Kommunes
serviceramme forøges med 0,6 mio. kr. i 2016 som følge lov- og
cirkulæreprogrammet samt ændret pris- og lønudvikling. Det forventede
merforbrug i forhold til den korrigerede serviceramme udgør således 2,0 mio.
kr. Der er tale om en foreløbig vurdering af årsresultatet på
serviceudgifterne. De tidligere år har der på landsplan været mindreudgifter
til serviceudgifter, hvorfor der ikke har været en økonomisk sanktion i forhold
til kommunerne. KL har ikke udarbejdet en prognose for serviceudgifterne på
landsplan i 2016.

|  |  |
| --- | --- |
| **Vurdering af serviceudgifter i 2016** | **Mio. kr.** |
| Afgivne tillægsbevillinger i 2016 (inden 2. budgetopfølgning) | -7,5 |
| Forslag til tillægsbevillinger i 2. budgetopfølgning 2016 | 1,2 |
| Observationsområder i 2. budgetopfølgning 2016 | 3,1 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 5,8 |
| **Forventet merforbrug på serviceudgifter i alt** | **2,6** |
| Forventet udvidelse af kommunens serviceramme | 0,6 |
| **Forventet merforbrug på serviceudgifter i forhold til servicerammen** | **2,0** |

*Anlæg*

Det korrigerede anlægsbudget på
det skattefinansierede område udgør 216 mio. kr. i 2016. Heraf udgør det
oprindelige budget for 2016 115 mio. kr. Dertil kommer overførte midler fra
2015 på ca. 93 mio. kr. samt tillægsbevillinger i 2016 på ca. 8 mio. kr.

Primo august 2016 er der
forbrugt ca. 65 mio. kr., og det forventes, at anlægsudgifterne i 2016 vil
udgøre ca. 135 mio. kr. Det resterende anlægsbudget på ca. 81 mio. kr. forventes
overført til 2017 til færdiggørelsen af de planlagte projekter.

**ØKONOMI**

De bevillingsmæssige konsekvenser (eksklusiv budgetneutrale
omplaceringer) fremgår af nedenstående tabel.

|  |  |  |
| --- | --- | --- |
| **Udvalg (1.000 kr.)** | **2016** | **2017-20** |
| Økonomiudvalget | 20.643 | 0 |
| Teknik- og Miljøudvalget | -1.500 | 0 |
| Børne- og Skoleudvalget | -540 | 0 |
| Social- og Sundhedsudvalget | -150 | 0 |
| Arbejdsmarkedsudvalget | -36.556 | 0 |
| **I alt** | **-18.103** | **0** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på 20.643.000 kr., som finansieres af kassebeholdningen.

2. At der inden for Teknik- og Miljøudvalgets område gives en samlet
tillægsbevilling på [adresse] kr., som tilføres kassebeholdningen.

3. At der inden for Børne- og Skoleudvalgets område gives en samlet
tillægsbevilling på -540.000 kr., som tilføres kassebeholdningen.

4. At der inden for Social- og Sundhedsudvalgets område gives en samlet
tillægsbevilling på -150.000 kr., som tilføres kassebeholdningen.

5. At der inden for Arbejdsmarkedsudvalgets område gives en samlet
tillægsbevilling på -36.556.000 kr., som tilføres kassebeholdningen.

6. At budgetomplaceringerne godkendes.

**BESLUTNING**

***Arbejdsmarkedsudvalget, 5. september 2016:***

Fraværende:Ingen

Ad 5. Indstilles godkendt.

***Kultur- og Fritidsudvalget, 6. september 2016:***

Fraværende:Rasmus Mikkelsen, Olfert Schultz

Indstilles godkendt.

***Social- og Sundhedsudvalget, 6. september 2016:***

Fraværende:Karina Johansen, Xenia Thorsen

Ad 4 og 6. Indstilles godkendt.

***Teknik- og Miljøudvalget, 8. september 2016:***

Fraværende:Simon Olesen

Ad 2. Indstilles godkendt.

***Børne- og Skoleudvalget, 8. september 2016:***

Fraværende:Ingen

Ad 3 og 6. Indstilles godkendt.

***Økonomiudvalget, 21. september 2016:***

Fraværende:Ingen

Punkt 1 til 6 indstilles godkendt.

**Bilag**

|  |  |
| --- | --- |
| 2. budgetopfølgning 2016 - notat | 710-2016-279271 |